CELEX: 22008D0123
Language: sk
Date: 2008-11-07 00:00:00
Title: Rozhodnutie Spoločného výboru EHP č. 123/2008 zo 7. novembra 2008 , ktorým sa mení a dopĺňa príloha XXI (Štatistika) k Dohode o EHP

18.12.2008   
            
            
               SK
            
            
               Úradný vestník Európskej únie
            
            
               L 339/115
            
         
      ROZHODNUTIE SPOLOČNÉHO VÝBORU EHP
   č. 123/2008
   zo 7. novembra 2008,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 108/2008 z 26. septembra 2008 (1).
            
         
               (2)
            
            
               Nariadenie Európskeho parlamentu a Rady (ES) č. 295/2008 z 11. marca 2008 o štrukturálnej podnikovej štatistike (prepracované znenie) (2) sa má začleniť do dohody.
            
         
               (3)
            
            
               Nariadenie (ES) č. 295/2008 zrušuje nariadenie Rady (ES, Euratom) č. 58/97 (3) začlenené do dohody, a preto je potrebné ho v rámci dohody zrušiť,
            
         ROZHODOL TAKTO:
   Článok 1
   Príloha XXI k dohode sa mení a dopĺňa takto:
   
               1.
            
            
               Znenie bodu 1 [nariadenie Rady (ES, Euratom) č. 58/97] sa nahrádza takto:
               „32008 R 0295: nariadenie Európskeho parlamentu a Rady (ES) č. 295/2008 z 11. marca 2008 o štrukturálnej podnikovej štatistike (prepracované znenie) (Ú. v. EÚ L 97, 9.4.2008, s. 13).
               Ustanovenia nariadenia sa na účely tejto dohody vykladajú s týmito úpravami:
               Lichtenštajnsko je oslobodené od povinnosti zbierať údaje uvedenej v tomto nariadení s výnimkou podrobného modulu pre štrukturálnu štatistiku demografie podnikov podľa článku 3 ods. 2 písm. i).
               Požadované údaje má prvýkrát poskytnúť za rok 2009.“
            
         
               2.
            
            
               Do bodu 20c [nariadenie Európskeho parlamentu a Rady (ES) č. 1893/2006] sa dopĺňa nasledujúci text:
               „zmenené a doplnené týmito predpismi:
               
                           —
                        
                        
                           
                              32008 R 0295: nariadenie Európskeho parlamentu a Rady (ES) č. 295/2008 z 11. marca 2008 (Ú. v. EÚ L 97, 9.4.2008, s. 13).“
                        
                     
         Článok 2
   Znenie nariadenia (ES) č. 295/2008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 8. novembra 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 7. novembra 2008
      
         
            Za Spoločný výbor EHP
         
         
            predseda
         
         J. N. V. knieža Nikolaus von LIECHTENSTEIN
         
      
   
   
      (1)  Ú. v. EÚ L 309, 20.11.2008, s. 37.
   
      (2)  Ú. v. EÚ L 97, 9.4.2008, s. 13.
   
      (3)  Ú. v. ES L 14, 17.1.1997, s. 1.
   
      (4)  Ústavné požiadavky neboli oznámené.